Document ID: 32007R0149

32007R0149
L 046/18
SLUŽBENI LIST EUROPSKE UNIJE
15.02.2007.
UREDBA KOMISIJE (EZ) br. 149/2007
od 15. veljače 2007.
o upisu oznake u Registar garantirano tradicionalnih specijaliteta - Boerenkaas (GTS)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 509/2006 od 20. ožujka 2006. o poljoprivrednim i prehrambenim proizvodima kao zajamčeno tradicionalnim specijalitetima (1), a posebno prvi podstavak njezinog članka 9. stavka 4.,
budući da:
(1)
U skladu s prvim podstavkom članka 8. stavka 2. Uredbe (EZ) br. 509/2006 i članka 19. stavka 3. iste Uredbe, zahtjev koji je Nizozemska podnijela radi upisa oznake „Boerenkaas” u registar objavljen je u Službenom listu Europske unije (2).
(2)
S obzirom da Komisija u smislu članka 9. Uredbe (EZ) br. 509/2006 nije zaprimila nikakve prigovore, ta se oznaka treba upisati u registar.
(3)
Zahtjevom se tražila i zaštita na temelju članka 13. stavka 2. Uredbe Vijeća (EEZ) br. 2082/92 od 14. srpnja 1992. o potvrdama o osobitim svojstvima poljoprivrednih i prehrambenih proizvoda (3), koji odgovara članku 13. stavku 2. Uredbe (EZ) br. 509/2006. S obzirom da nisu zaprimljeni nikakvi prigovori, nema dokaza da je naziv već u zakonitoj uporabi, poznat i gospodarski značajan za slične poljoprivredne i prehrambene proizvode. Stoga je zahtjev potrebno odobriti,
DONIJELA JE OVU UREDBU:
Članak 1.
Oznaka sadržana u Prilogu ovoj Uredbi upisuje se u Registar.
Primjenjuje se zaštita kako je navedeno u članku 13. stavku 2. Uredbe (EZ) br. 509/2006.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 15. veljače 2007.

Labels: 3
7
18
17